গণপ্রজাতন্ত্রী বাংলাদেশ সরকার

মৎস্য ও প্রাণিসম্পদ মন্ত্রণালয়

প্রশাসন-৩ অধিশাখা

www.mofl.gov.bd

|  |  |
| --- | --- |
| মন্ত্রণালয়ের অভ্যন্তরীণ মাসিক সমন্বয় সভার কার্যবিবরণী | |
| সভাপতিঃ জনাব মোঃ মাকসুদুল হাসান খান  সচিব |
| তারিখ : ৩০ এপ্রিল ২০১৭ খ্রিঃ |
| সময় : বেলা ৩:৩০ ঘটিকা |
| স্থান : মন্ত্রণালয়ের সম্মেলন কক্ষ |

সভাপতি উপস্থিত কর্মকর্তাগণকে স্বাগত জানিয়ে সভার কাজ শুরু করেন। সভায় উপস্থিত কর্মকর্তাগণের তালিকা পরিশিষ্ট ‘ক’-তে সংযুক্ত আছে।

২। সভাপতির অনুমতিক্রমে উপসচিব জনাব মোঃ শফিকুল ইসলাম প্রথমে বিগত ২৮ মার্চ ২০১৭ খ্রিঃ তারিখে অনুষ্ঠিত মন্ত্রণালয়ের অভ্যন্তরীণ মাসিক সমন্বয় সভার কার্যবিবরণী অনুমোদনের জন্য সভায় উপস্থাপন করেন। কোন সংশোধন না থাকায় কার্যবিবরণীটি সর্বসম্মতিক্রমে দৃঢ়ীকৃত হয়।

৩। মন্ত্রণালয়ের বিগত অভ্যন্তরীণ সমন্বয় সভায় গৃহীত সিদ্ধান্তসমূহের অধিশাখা/ শাখা ভিত্তিক বাস্তবায়ন ও অগ্রগতি প্রতিবেদন আলোচ্যসূচির ক্রমানুসারে উপস্থাপন ও বিস্তারিত আলোচনা হয়। সভায় আলোচিত বিষয় এবং গৃহীত সিদ্ধান্তসমূহ নিম্নরূপঃ

| নম্বর | আলোচ্য বিষয় | আলোচনা/ অগ্রগতি | গৃহীত সিদ্ধান্ত/ মন্তব্য | বাস্তবায়নে |
| --- | --- | --- | --- | --- |
| ৩.১ | এ মন্ত্রণালয়ের বার্ষিক কর্মসম্পাদন চুক্তি (Annual Performance Agreement-APA) প্রস্ত্তত করণ | এ মন্ত্রণালয়সহ আওতাভূক্ত সকল সংস্থার বার্ষিক কর্মসম্পাদন চুক্তি বাস্তবায়ন সন্তোষজনক। মাসিক প্রতিবেদন নির্দেশনা মোতাবেক APA সদস্যগণ কর্তৃক নিয়মিত পর্যালোচনা করা ও মন্ত্রণালয়ের ওয়েবসাইটে প্রকাশ করা হচ্ছে। মন্ত্রণালয়ের ২০১৭-১৮ এর বার্ষিক কর্মসম্পাদন চুক্তির খসড়া ইতিমধ্যে মন্ত্রিপরিষদ বিভাগে প্রেরণ করা হয়েছে। মন্ত্রণালয়ের সাথে এর অধীনস্থ সংস্থা/ অধিদপ্তর/ দপ্তরকে নীতিমালা অনুসরণপূর্বক খসড়া ২১/৫/২০১৭ তারিখের মধ্যে প্রেরণের জন্য সচিব মহোদয় নির্দেশনা প্রদান করেন। | APA-এর বাস্তবায়ন অগ্রগতি প্রতিবেদন প্রতি মাসের ১০ তারিখের মধ্যে মন্ত্রণালয়ে প্রেরণ (হার্ড কপি ও সফট কপি) ও মন্ত্রণালয়ের ওয়েবসাইটে প্রকাশ এবং মন্ত্রণালয়ের উইং প্রধানগণ ৩ মাস অন্তর APA-এর বাস্তবায়ন অগ্রগতি প্রতিবেদন পর্যালোচনা এবং কমিটির প্রত্যেক সদস্য কর্তৃক কমপক্ষে একটি সংস্থার APA-এর কার্যক্রম নিয়মিত পর্যালোচনা করার সিদ্ধান্ত গৃহীত হয়। | অতিরিক্ত সচিব (প্রশাসন/ মৎস্য)/ যুগ্মসচিব (প্রাণিসম্পদ-১/ ২)/ যুগ্মপ্রধান/ উপসচিব (মৎস্য-১/ প্রশাসন-২)/ সংশ্লিষ্ট সকল কর্মকর্তা |
| ৩.২ | মন্ত্রণালয়ের নিয়োগ সংক্রান্ত | উপসচিব (প্রশাসন-২) সভাকে অবহিত করেন যে, এ মন্ত্রণালয়ের ৩য় ও ৪র্থ শ্রেণির ০৪ ক্যাটাগরীর ২৭টি পদে জনবল নিয়োগের জন্য নিয়োগ বিজ্ঞপ্তি জারি করা হয়েছে। আবেদনপত্র জমা দেয়ার শেষ তারিখ ছিল ২৮/৩/২০১৭। প্রাথমিকভাবে আবেদনগুলো পদওয়ারি শর্টিং ও রেজিস্ট্রারে এন্ট্রির কার্যক্রম সম্পন্ন হয়েছে। রেজিস্ট্রারে এন্ট্রি করা আবেদনপত্রসমূহ কম্পিউটারে এন্ট্রি করা হচ্ছে। | মন্ত্রণালয়ে ৩য় ও ৪র্থ শ্রেণির কর্মচারীর শূণ্য পদে নিয়োগ দ্রুত সম্পন্ন করার সিদ্ধান্ত গৃহিত হয়। | অতিরিক্ত সচিব (প্রশাসন)/ উপসচিব (প্রশাসন-২)/ সংশ্লিষ্ট সকল কর্মকর্তা |
| ৩.৩ | মন্ত্রণালয়ের শাখা/ অধিশাখা পরিদর্শন | সচিবালয় নির্দেশমালা অনুযায়ী এ মন্ত্রণালয়ের নিম্নবর্ণিত কর্মকর্তাগণ তাঁর অধিশাখা/শাখা পরিদর্শন করেছেনঃ  (১) উপসচিব (প্রশাসন-২) কর্তৃক ২২ মার্চ ২০১৭ তারিখ তাঁর অধিশাখা পরিদর্শন করেছেন।  (২) উপসচিব (প্রাণিসম্পদ-৩) কর্তৃক ০৯ ফেব্রুয়ারি ২০১৭ তারিখে তাঁর অধিশাখা পরিদর্শন করেছেন।  (৩) উপসচিব (প্রাণিসম্পদ-১) কর্তৃক ১৬ মার্চ ২০১৭ তারিখে তাঁর অধিশাখা পরিদর্শন করেছেন। | সচিবালয় নির্দেশমালা অনুযায়ী সকল পর্যায়ের কর্মকর্তাদের শাখা/ অধিশাখা নিয়মিত পরিদর্শন পূর্বক প্রতিবেদন সংশ্লিষ্ট অধিশাখা/ শাখায় প্রেরণ করার সিদ্ধান্ত গৃহিত হয়। | মন্ত্রণালয়ের সকল কর্মকর্তা। |
| ৩.৪ | এ মন্ত্রণালয়ের অতিরিক্ত সচিব, যুগ্মসচিব, যুগ্ম-প্রধান এবং উপসচিব এর পদ সৃজন | উপসচিব (প্রশাসন-২) সভাকে অবহিত করেন যে, এ মন্ত্রণালয়ের অতিরিক্ত সচিব, যুগ্মসচিব পদ স্থায়ীভাবে সৃজনের জন্য জনপ্রশাসন মন্ত্রণালয় হতে জি. ও জারি হয়েছে। জনপ্রশাসন মন্ত্রণালয়ের শর্ত অনুযায়ী এবং এ মন্ত্রণালয়ের উর্ধ্বতন কর্তৃপক্ষের নির্দেশনা মোতাবেক যুগ্মপ্রধানের পদসহ আরো ১টি উপপ্রধানের পদ মোট ২টি পদ স্থায়ীভাবে সৃজনের প্রয়োজনীয় ব্যবস্থা গ্রহণের জন্য গত ০৬ এপ্রিল ২০১৭ তারিখের ৩৩.০০.০০০০.১০৮.২৮.০২৩.১৫. ৪১১ সংখ্যক স্মারক মারফত পরিকল্পনা বিভাগে প্রস্তাব প্রেরণ করা হয়েছে। | বিষয়টি Follow up সহ যুগ্মপ্রধান এর পদ সৃজনের জন্য তিন দিনের মধ্যে জনপ্রশাসন মন্ত্রণালয়ে পত্র দেয়ার সিদ্ধান্ত গৃহিত হয়। | অতিরিক্ত সচিব (প্রশাসন)/ উপসচিব (প্রশা-২) |
| ৩.৫ | মন্ত্রণালয়ের ওয়েবসাইট হালনাগাদ করণ | উপসচিব (প্রশাসন-২) সভাকে অবহিত করেন যে, সংশ্লিষ্ট তথ্যাদি ওয়েব সাইটে প্রকাশ এবং হালনাগাদ করণের জন্য আইসিটি ফোকাল পয়েন্ট কর্মকর্তার নিকট নিয়মিত প্রেরণ করা হচ্ছে।  আইসিটি ফোকাল পয়েন্ট কর্মকর্তার বদলিজনিত কারণে এবং শাখা নির্ধারণ না থাকায় উপসচিব (প্রশাসন-২) সাময়িকভাবে ওয়েবসাইট আপডেট Kvh©µg Z`viwK করেন। বর্তমানে আইসিটি শাখায় জনবল পদায়ন করা হয়েছে বিধায় সংশ্লিষ্ট আইসিটি শাখা দায়িত্ব পালন করবেন। | হালনাগাদ তথ্যসহ মন্ত্রণালয়ের ওয়েবসাইট আপডেট রাখার সিদ্ধান্ত গৃহিত হয়। | সংশ্লিষ্ট সকল কর্মকর্তা |
| ৩.৬ | ডিব্রিফিং | মন্ত্রণালয়ের কর্মকর্তাগণ প্রতিবেদন দাখিল করছেন এবং ‘ডিব্রিফিং’ অনুষ্ঠিত হচ্ছে।  ডিব্রিফিং এর গুরুত্বপূর্ণ পয়েন্ট এক সপ্তাহের মধ্যে উপস্থাপন করার জন্য সচিব মহোদয় নির্দেশনা প্রদান করেন। | ’ডিব্রিফিং’ কার্যক্রম অব্যাহত রাখা এবং বাংলাদেশের জন্য গুরুত্বপূর্ণ বিষয় সংশ্লিষ্ট কর্মকর্তা কর্তৃক দ্রুত উপস্থাপন করার সিদ্ধান্ত গৃহিত হয়। | সংশ্লিষ্ট সকল কর্মকর্তা |
| ৩.৭ | ই-ফাইলিং কার্যক্রম বাস্তবায়ন | এ মন্ত্রণালয়ে গত ৮ ডিসেম্বর ২০১৬ তারিখ হতে ই-ফাইলিং কার্যক্রম আনুষ্ঠানিকভাবে শুরু করা হয়েছে এবং এ সংক্রান্ত একটি অফিস আদেশ জারি করা হয়েছে। সকল অধিশাখা/ শাখায় তা বাস্তবায়ন নিশ্চিৎ করার জন্য সচিব মহোদয় নির্দেশনা প্রদান করেন।  মন্ত্রণালয়ের সকল অধিশাখা/ শাখা পর্যায়ে ই-ফাইলিং কার্যক্রম শুরু হয়েছে।  আগামী সভা থেকে ই-ফাইলিং সম্পর্কে উইং ভিত্তিকে প্রতিবেদন দেয়ার জন্য সচিব মহোদয় নির্দেশনা প্রদান করেন। | মন্ত্রণালয়ের সকল অধিশাখা/ শাখায় অফিস আদেশ মোতাবেক ই-ফাইলিং কার্যক্রম বাস্তবায়ন ও অভ্যন্তরীণ সভায় উইং ভিত্তিক প্রতিবেদন দেয়ার সিদ্ধান্ত গৃহিত হয়। | মন্ত্রণালয়ের সকল কর্মকর্তা |

৪। সভায় আর কোন আলোচ্য বিষয় না থাকায় সভাপতি সকলকে ধন্যবাদ জ্ঞাপন করে সভার সমাপ্তি ঘোষণা করেন।

|  |  |
| --- | --- |
|  | স্বাক্ষরিত/-  ২৩/৫/২০১৭  (মোঃ মাকসুদুল হাসান খান)  সচিব |